Diari Oficial de la Generalitat Valenciana


Sumari del DOGV 9570, del 06-04-2023 (2023/3530)

RESOLUCIÓ de 16 de març de 2023, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 54 de l'anterior titular, Servicios Atuneros del Mediterraneo, SL, a Blaya Gómez, SLU, (expedient AMIA 03.0030).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/3530


Data del document
:   16-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * aqüicultura

RESOLUCIÓ de 16 de març de 2023, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 54 de l'anterior titular, Servicios Atuneros del Mediterraneo, SL, a Blaya Gómez, SLU, (expedient AMIA 03.0030). [2023/3530]  
  
Vista la Resolució de 19 d'abril de 2021, de la Direcció General d'Agricultura, Ramaderia i Pesca, per la qual s'autoritza a Servicios Atuneros del Mediterraneo, SL, la instal·lació d'un establiment de granja marina en terrenys de domini públic maritimoterrestre davant del terme municipal de Pilar de la Horadada.  
Vista la sol·licitud de canvi de titularitat d'activitat, de data 20 de desembre de 2021 a favor de Blaya Gómez, SLU, amb CIF. X92695977 i domicili social al c/ Romero 46, 30724 El Algar (Murcia)  
  
Vista la Resolució de declaració d'impacte ambiental de la Direcció General de Medi Natural i d'Avaluació Ambiental de 30 de desembre de 2020.  
Vista la resolució de la transferència de concessió administrativa atorgada per a la concessió i aprofitament del domini públic marítimoterrestre amb destinació a granja marina davant la costa de Pilar de la Horadada (Alacant), signada en data 9 de juny 2022 per la cap de Servei Provincial de Costes d'Alacant.  
Vista la proposta de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant de 21 de juliol 2022  
De conformitat amb el que s'estableix en l'article 26 de la Llei 5/2017, de 10 de febrer, de la Generalitat, de pesca marítima i acuicultura de la Comunitat Valenciana i en l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'estableixen les normes bàsiques d'organització espacial de l'aqüicultura marina, aquesta Direcció General d'Agricultura, Ramaderia i Pesca, resol:  
  
  
Primer  
Atorgar l'autorització administrativa de canvi de titularitat de l'activitat d'aqüicultura de l'establiment registrat amb el núm. 54 de l'anterior titular Servicios Atuneros del Mediterraneo, SL, en favor de Blaya Gómez, SLU, amb CIF. R94156280 i amb domicili social al c/ del Romero 46, 30366El Algar (Murcia), sempre que es complisquen les condicions establides en aquesta resolució.  
El nou titular queda subrogat en tots els drets i obligacions de l'antic titular.  
No s'altera l'ocupació, l'impacte ambiental, la tecnologia del cultiu o qualsevol altra característica del projecte subscrit el 25 de gener de 2019 per l'enginyer Francisco González-Paredes.  
Es compliran els condicionants i prescripcions reflectides en l'annex d'aquesta Resolució.  
Les característiques de l'establiment seran les següents:  
Establiment de granja marina de cria i engreixament d'orada i llobarro en gàbies flotants, en una superfície de 450.000 m² (45 hectàrees) de terrenys de domini públic marítim terrestre davant de les costes del terme municipal de Pilar de la Horadada (Alacant).  
La instal·lació se situa a unes 4,4 milles nàutiques, rumb 37°-NE del Port pesquer de San Pedro del Pinatar, i constitueix un polígon rectangular que ocupa una superfície de 45 Has. (900 m x 500 m), definida pels vèrtexs que es mostren a continuació: (coordenades UTM, Dàtum ETRS89-30N):  
  
 Punt X Y  
A 702586,316 9575944,681  
B 703069,163 6514426,272  
C 702836,579 9522293,939  
D 702353,574 8006542,348  
La profunditat mitjana on es troba la instal·lació és de 36 metres.  
  
L'establiment comprén 25 gàbies per al cultiu de peixos, de 30 metres de diàmetre cadascuna, distribuïdes en una flotilla de 5 files de gàbies per 5 columnes, fondejades de manera independent unes de les altres.  
El disseny de l'estructura, així com el sistema de fondeig, i la capacitat de l'establiment serà l'especificat en el projecte subscrit el 25 de gener de 2019 per l'enginyer Francisco González-Paredes. L'abalisament està reflectit en la memòria justificativa d'abalisament de data el 17.01.2019.  
El sistema de tecnologia de cria s'ajustarà en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, en el seu cas, se sotmetrà a la reglamentació aplicable.  
Espècies de cria/engreixe: orada (Sparus aurata) i llobarro (Dicentrarchus labrax)  
Capacitat de producció anual autoritzada, entesa com la biomassa màxima extraïble a l'any: 3.000 tm/any.  
Capacitat de l'establiment, entesa com la biomassa màxima que admet l'establiment en qualsevol moment: 3.900 tm.  
  
Segon  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de la corresponent autorització com a establiment de primera venda.  
Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
  
El titular de la instal·lació haurà d'enviar a l'òrgan competent de la seua comunitat autònoma, un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda, indicant el lloc de cria i lloc de venda. La remissió de la informació es realitzarà en la primera quinzena del mes següent al qual fa referència a les operacions de venda.  
La informació indicada en el paràgraf anterior serà remesa en suport informàtic, format de fitxer normalitzat.  
  
Tercer  
Causes d'extinció de l'autorització:  
Quan hi haja causes naturals i esdeveniments de naturalesa sanitària, biològica o mediambiental que impedisquen el cultiu, la cria o la producció de les espècies autoritzades de manera permanent.  
La pèrdua d'algun dels títols habilitants necessaris per a disposar de l'espai necessari per a exercir l'activitat.  
La renúncia expressa del titular.  
La paralització injustificada de l'activitat per un període superior a dotze mesos consecutius.  
Quart  
El titular de l'establiment haurà de notificar a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, en un termini de tres mesos, les modificacions referents a:  
1. Els canvis de titularitat, tant de les persones físiques o jurídiques com de les que formen part d'aquestes.  
2. El cessament de l'activitat.  
3. Els canvis de domicili o raó social i del número d'identificació fiscal.  
  
Cinqué  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
  
Aquesta Resolució no posa fi a la via administrativa i en contra podrà interposar-se recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació d'aquesta resolució, de conformitat amb el que es disposa en l'article 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 16 de març de 2023.- El director general d'Agricultura, Ramaderia i Pesca: Antonio Quintana Martínez.  
  
  
Annex  
Condicionat de l'autorització d'aqüicultura  
  
1r Informe de Capitania Marítima  
S'hauran de tindre en compte els punts següents::  
1. S'haurà de comunicar a la Comandància Naval d'Alacant les característiques del projecte d'instal·lació per si aquest afectara els sistemes de defensa de costes que l'Armada té desplegats pel litoral.  
2. Durant els treballs d'instal·lació de la granja marina s'haurà d'informar Salvament Marítim perquè aquests siguen informant la navegació per mitjà de radioavisos.  
3. S'haurà de notificar, l'inici i el final de les obres al Servei d'Explotació de Ports de la Generalitat Valenciana, a la Confraria de Pescadors de Torrevieja i als clubs nàutics de Torrevieja perquè difonguen les obres i el seu aspecte final entre el seu col·lectiu i usuaris.  
4. Els treballs de muntatge i instal·lació seran realitzats per una empresa de treballs subaquàtics la qual haurà de sol·licitar i obtindre autorització per a la seua realització d'aquesta Administració Marítima.  
5. Una vegada finalitzats els treballs, es remetrà a l'Institut Hidrogràfic de la Marina, informe final amb els plans i les característiques de la instal·lació, amb l'objectiu que siga inclosa en la cartografia oficial, rumbs i llibres de fars publicada per aquest organisme, així com incloure la informació en totes les publicacions oficials.  
  
2n Informe Ministeri de Defensa  
L'empresa responsable haurà d'informar l'Institut Hidrogràfic de la Marina del començament i finalització dels treballs, així com l'abalisament associat al mateix per a la seua difusió i avís a la navegació.  
  
  
3r Informe de Ports de l'Estat  
1. La instal·lació objecte d'aquest informe constitueix un obstacle a la navegació, per la qual cosa requereix ser abalisada.  
2. La instal·lació d'aqüicultura del promotor Servicios Atuneros del Mediterraneo, SL, per a la cria d'orada i llobarro haurà de senyalitzar-se mitjançant un abalisament perimetral, senyalitzant cadascun dels vèrtexs del rectangle fondejant una boia en cadascun d'aquests.  
3. Seran marques especials, color groc, distància de reconeixement de 1M i dotades de reflector passiu de radar. Llum de color groc, ritme de centellejos aïllats i abast nominal de 3M., abast lluminós de 2,3M., sincronitzades entre si.  
4. Quant al nivell del servei, cada senyal serà categoria 2 IALA, la qual cosa implica una disponibilitat en 1000 del 99,0 %, per a això el responsable del control i manteniment d'aquest abalisament haurà de disposar dels recursos tècnics i humans per a garantir aquest nivell de servei, així com per a identificar les fallades que puguen produir-se en la prestació del servei i la comunicació d'aquests als organismes corresponents.  
5. El responsable de la instal·lació haurà de sol·licitar una autorització d'abalisament provisional a Ports de l'Estat i elaborar el projecte d'execució (art. 137.3, text refós de la Llei de ports de l'Estat i de la Marina Mercant, aprovat pel Reial decret legislatiu 2/2011, de 5 de setembre), ajustat a les característiques abans esmentades, que haurà de ser informat per l'Autoritat Portuària d'Alacant.  
  
6. D'altra banda, prèviament a la posada en servei de l'abalisament, haurà de comunicar-se a l'Autoritat Portuària d'Alacant per a la corresponent inspecció d'entrada en servei.  
7. Si durant l'execució de les obres fora necessari instal·lar algun tipus d'abalisament temporal, aquest serà instal·lat per l'interessat, prèvia sol·licitud de les seues característiques a Ports de l'Estat.  
8. Tant l'abalisament com les instal·lacions aqüícoles, hauran de ser posades en coneixement de l'Institut Hidrogràfic de la Marina per a, si escau, la seua inclusió en els corresponents documents nàutics.  
  
  
4t Informe de la Subdirecció General per a la Protecció de la Mar (costes)  
1. Les embarcacions usuàries de les instal·lacions han d'evitar passar prop de les basses (grups d'ocells sedimentats en la mar que es formen al capvespre) dels ocells marins per les quals es declara l'espai i adoptar totes les precaucions necessàries per a evitar produir episodis que poguera suposar un perjudici per al seu estat de conservació. Els treballs d'instal·lació es realitzaran respectant les zones i èpoques de nidificació dels ocells reproductors.  
2. S'assegurarà el correcte manteniment del conjunt de les instal·lacions i la realització d'un seguiment visual constant que avalue la seua efectivitat per a evitar l'enganxament d'ocells.  
3. Els morts d'altres elements del sistema de fondeig del parc de cultiu hauran de situar-se en fons arenosos sense vegetació, evitant especialment l'existència d'algues coral·linàcies i gorgònies.  
4. S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament del Llistat d'espècies silvestres en règim de protecció especial i del catàleg espanyol d'espècies amenaçades. Així mateix, hauran de comunicar, a l'autoritat competent a la Direcció General de Biodiversitat, Boscos i Desertificació d'aquest Ministeri per a la transició Ecològica i el Repte Demogràfic, qualsevol captura accidental d'aquestes espècies en l'estructura de caps.  
5. Els residus originats, per exemple: en el conreu, caigudes d'utensilis o despreniments dels artefactes, han de ser recollits pels mateixos titulars i portats a port per a ser tractats per gestors autoritzats. Mai podran ser llançats a la mar.  
6. Hauran d'obtindre's totes aquelles autoritzacions, llicències o informes favorables d'altres organismes que sigues exigibles d'acord amb la legislació vigent.  
7. Totes les instal·lacions han de tindre en compte els possibles riscos climàtics existents en la ubicació (en particular les pluges i temporals marítims), evitant així abocaments de contaminació a la mar.  
8. S'ha d'incloure un capítol que contemple la gestió de residus de l'explotació en el programa de Vigilància ambiental del projecte, a fi de minimitzar la possible arribada de fems al medi marí.  
9. És necessari que el promotor realitze una modelització/simulació de l'abocament, en aplicació del principi de precaució. Sobre la base d'aquesta també podrà optimitzar-se el Pla de vigilància ambiental.  
10. Tots els elements de la instal·lació hauran de ser dimensionats per a resistir els esforços que puguen patir al llarg del període en el qual estiguen instal·lats en la mar, de manera que no puga produir-se el trencament d'aquests i la pèrdua en la mar de les boies emprades o cap dels elements necessaris. Se seleccionaran els materials de manera que no es produïsca contaminació del medi marí ni s'afavorisquen processos de corrosió que puguen restar eficàcia a la instal·lació.  
  
11. Els morts i ancores empleats hauran de dimensionar-se a la baixa, de manera que el nombre necessaris siga el mínim possible, sempre que resulte viable des del punt de vista tècnic i de funcionalitat de la infraestructura. Resulta preferible l'ús d'un menor número de pes suficient, adequat tant als esforços de flotabilitat de les boies i pes dels elements d'ancoratge com als esforços derivats de l'hidrondinamisme, en lloc de l'ús de múltiples elements enllaçats per cadenes o altres elements sobre els fons.  
12. La instal·lació d'aquests elements no ha de dur-se a terme deixant que caiga fins al fons pel seu pes des de l'embarcació, sinó amb el control i supervisió per treballadors subaquàtics, amb eines apropiades com a grua en l'embarcació o globus elevadors. Ha de registrar-se de manera precisa les coordenades d'ubicació de cada punt de fondeig, comprovant l'estat dels fons i realitzant fotografies de cadascun d'aquests, tant a l'inici del període d'autorització com a la seua finalització. La supervisió directa d'aquestes operacions servirà per a evitar el risc d'afecció d'espècies protegides tipus sèssil.  
  
13. Aquesta informació servirà per a fer un seguiment de la instal·lació i poder monitorar la seua afecció a les comunitats biològiques, incloent-hi les conclusions derivades d'un informe final que haurà de traslladar-se a la Direcció General de la Costa i de la Mar. Igualment hauran de traslladar-se periòdicament els informes resultants del seguiment dels fons de l'emplaçament al llarg de la vida útil de la instal·lació.  
  
14. Els elements que s'instal·len han de ser objecte d'un adequat manteniment i vigilància, que assegure que cadascuna de les seues parts conserva les característiques adequades per a la seua funció. El control ha de realitzar-se tant sobre l'element de fondeig com sobre cadascuna de les parts del tren de fondeig, comprovant que es troben adequadament fixades i sense desenterrar, sense indicis de desgast o corrosió, amb flotabilitat adequada, etc.  
15. L'abalisament haurà de ser instal·lat i mantingut pel responsable de la instal·lació, estant, igualment, obligat a comunicar les incidències als organismes i administracions que puguen tindre competències en la matèria, així mateix haurà d'informar el Servei provincial de Costas d'Alacant en relació a les dates en què es facen els treballs de muntatge de la instal·lació referenciada.  
16. S'hauran de comunicar, a l'autoritat competent i a la Subdirecció General per a la Protecció de la Mar, el resultat anual del pla de vigilància ambiental així com les noves mesures preventives o correctores previstes  
17. Com que es necessita una embarcació per al fondeig de morts i ancores, se seguiran les recomanacions de:  
a) El document tècnic sobre impactes i mitigació de la contaminació acústica marina (Magrama 2012).  
b) Els manuals del curs d'observador de mamífers marins i tècnics d'acústica passiva per a operar en aigües espanyoles (Magrama 2014).  
  
18. S'hauran de realitzar plans de contingència i protocols d'actuació per a minimitzar els danys i perjudicis que es puguen ocasionar davant els recurrents fenòmens meteorològics extrems en la Mar Mediterrània. Aquests ocasionen el trencament de les instal·lacions i la mortaldat de gran quantitat d'individus, que acaben arribant morts i en divers estat de descomposició a costes.  
Segons el que s'estableix en l'article 10 del reial decret 79/2019, de 22 de febrer, aquest informe tindrà un període de vigència de quatre anys des de la seua notificació. Sent necessari tornar a consultar a la Direcció General de la Costa i de la Mar si es produïra alguna modificació.  
  
5é Informe de la Subdirecció General per a la Protecció de la Mar (Xarxa Natura 2000)  
En relació al possible efecte sobre l'espai marí de Tabarca-Cap de Pals (ES0000508), perquè aquest no siga significatiu s'haurà d'assegurar que:  
1. Es compleixen les mesures correctores i el Pla de Vigilància indicats en el document ambiental.  
2. En cap cas se situaran gàbies de les instal·lacions sobre hàbitats sensibles com a prades de fanerògames marines, fons coral·lígens i fons de Mäerl, ni es cultivaran espècies exòtiques o localment absents de manera natural sense comptar amb la deguda autorització prèvia de l'òrgan gestor.  
3. Les embarcacions usuàries de les instal·lacions han d'evitar passar prop de les basses d'ocells marins (grups d'ocells sedimentats en la mar que es formen al capvespre) i adoptar totes les precaucions necessàries per a evitar produir episodis que poguera suposar un perjudici per al seu estat de conservació.  
4. L'ús per les instal·lacions aqüícoles de pingers o altres dispositius acústics de dissuasió només es realitzarà prèvia autorització administrativa de l'òrgan gestor de l'espai, després d'adequada justificació de la seua necessitat i avaluació posterior de la seua efectivitat.  
5. Amb la finalitat de minimitzar les interaccions que el desenvolupament d'aquesta activitat poguera ocasionar sobre els ramats costaners de dofí mular (Tursiops truncatus) i altres espècies de cetacis, s'evitarà la interacció en l'aigua entre els bussos de les granges i els cetacis, així com l'alimentació intencionada dels animals que puguen aproximar-se a aquestes.  
6. La presència d'un o diversos exemplars de l'espècie Tursiops truncatus de manera permanent en instal·lacions d'aqüicultura interactuant amb els bussos o embarcacions, haurà de ser comunicada a l'òrgan gestor de l'espai protegit.  
7. Els gestors de les instal·lacions d'aqüicultura col·laboraran amb els programes de seguiment de les poblacions de cetacis, almenys, autoritzant i facilitant la col·locació de sistemes de seguiment passiu per a la detecció de la presència d'individus de l'espècie Tursiops truncatus  
  
8. S'haurà de fer un manteniment periòdic per a garantir que els caps romanen tibants, no solament després de temporals, a fi d'evitar possibles captures accidentals d'exemplars de fauna marina incloses en el Reial decret 139/2011, de 4 de febrer, per al desenvolupament del Llistat d'espècies silvestres en règim de protecció especial i del catàleg espanyol d'espècies amenaçades. Així mateix, hauran de comunicar a aquesta Subdirecció General de Biodiversitat terrestre i marina, qualsevol captura accidental d'aquestes espècies en l'estructura de caps.  
  
9. S'assegurarà el correcte manteniment del conjunt de les estructures flotants i la realització d'un seguiment visual constant que avalue la seua efectivitat per a evitar l'enganxament d'ocells.  
10. S'hauran de comunicar, a aquesta Subdirecció General de Biodiversitat Terrestre i Marina, el resultat anual del Pla de Vigilància Ambiental, així com les noves mesures preventives o correctores previstes.  
11. Els resultats originats, durant el conreu, caigudes d'utensilis o despreniments dels artefactes, han de ser recollits pels propis titulars i portats a port per a ser tractats per gestors autoritzats. Mai podran ser llançats a la mar.  
  
6é Informe de la Direcció General de l'Aigua  
1. El Pla de vigilància ambiental que es realitze controlarà els següents paràmetres i amb la freqüència indicada. S'executarà prèviament a la instal·lació de la granja marina tot el que s'estableix en aquest PVA, posteriorment es realitzaran els controls amb la periodicitat indicada:  
1.1. Aigua:  
- El mostreig es realitzarà a dues nivells batimètrics.  
- Freqüència mensual.  
- Paràmetres: clorofil·la a (g/L), amoni (mol NH4/l), nitrits (mol NO2/l), nitrats (mol NO3/l), fosfats (mol PO4/l), índex FAN, sòlids en suspensió (mg/L), oxígen dissolt (% saturació O2), Índex de Margalef, pH, transparència i terbolesa (UNF).  
- Estructura fitoplactònica.  
- Microbiologia: Escherichia coli i Salmonel·la  
1.2. Sediment:  
- Els punts de control seran els mateixos que per a la columna d'aigua.  
- Freqüència mensual.  
- Paràmetres: granulometria, nitrògen kjeldah (mg/Kg), fòsfor total (mg/kg), pH, potencial rédox, metalls, Clostridium sulfit reductors i presència de mantell de Beggiatoa.  
1.3. Posidònia oceànica i cymodocea nodosa:  
- Freqüència anual  
- Metodologia Pomi o Carlit  
1.4. Biocenosi de fons detrítics costaners:  
- Els punts de control seran els mateixos que per al sediment.  
- Freqüència anual.  
- Valoració metodologia Meddoc o Bopa.  
1.5. Poblacions de cetacis i rèptils.  
- Descripció qualitativa  
S'estableixen els següents punts de control (coordenades Etrs89 Fus 30):  
Aigua (X I)  
Sama1 946978 4193492  
Sama2 005441 4193050  
Sama3 059948 4192674  
Sediment  
Sed1 135541 4195312  
Sed2 187234 4194603  
Sed3 094186 4194763  
Sed4 363797 4193639  
Sed5 013974 4193110  
Sed6 013143 4193579  
Infauna  
Inf1 424831 4195312  
Inf2 655048 4194603  
Inf3 573416 4194763  
Inf4 187642 4193639  
Inf5 746086 4193110  
Inf6 009499 4193579  
Posidònia Oceànica  
Samapo 306018 4189944  
Samap1 815300 4196209  
Samap2 553181 4195547  
Samap3 433942 4194232  
Cymodocea Nodosa  
Samacy 324648 4197788  
2. Es remetran a aquest servei, en format digital i amb periodicitat semestral còpia dels resultats obtinguts en el PVA. La valoració de resultats es realitzarà tal com s'estableix en el Reial decret 817/2015, d'11 de setembre, pel qual s'estableixen els criteris de seguiment i avaluació de l'estat de les aigües superficials i les normes de qualitat ambiental.  
També es comunicarà immediatament qualsevol anomalia detectada.  
3. Respecte als productes per als tractaments sanitaris en l'estudi s'indica que s'aportaran amb l'alimentació. La informació de l'ús d'aquests s'aportarà en els informes semestrals.  
4. En la documentació s'indica tan sols que la neteja de les xarxes es durà a terme mitjançant sistemes mecànics i que no portaran productes antifouling. Haurà de facilitar-se la informació del lloc on es realitza i els productes utilitzats.  
  
7é Declaració d'impacte ambiental  
Primer  
1. Queda condicionada la viabilitat ambiental del projecte i per això la seua aprovació substantiva a l'obtenció de l'informe favorable de compatibilitat amb les estratègies marines.  
2. Es compliran els condicionants establits en l'informe de l'òrgan competent en espais naturals protegits Xarxa Natura 2000 del Miteco en relació amb l'afecció sobre l'Espai Marí de Tabarca-Cap de Pals (ES0000508)  
3. La granja marina realitzarà el programa de vigilància ambiental següent:  
S'estableixen els controls següents:  
- Aigua: el mostreig es realitzara a 2 nivells batimètrics. La freqüència serà mensual. Els paràmetres a controlar seran: clorofil·la a (g/L), amoni (mol NH4/l), nitrits (mol NO2/ l),  
nitrats (mol NO3/l), fosfats (mol PO4/l), índex Fan, sòlids en suspensió (mg/L), oxíegen dissolt (% saturació O2), índex de Margalef, pH, transparència i terbolesa (UNF).  
- Estructura fitoplactònica.  
- Microbiologia: Escherichia coli i Salmonel·la  
- Sediment: els punts de control i la freqüència seran els mateixos que per a la columna d'aigua. Els paràmetres a controlar seran: granulometria, COT (%) nitrògen kjeldah (mg/Kg), fòsfor total (mg/kg), pH, potencial redox, metalls, clostridium sulfit reductors i presència de mantell de eggiatoa.  
- Posidònia oceànica i cymodocea nodosa: 'estableix un control anual amb la metodologia POMI o CARLIT.  
- Biocenosi de fons detrítics costaners: els punts de control seran els mateixos que per al sediment i la freqüència serà anual. La metodologia serà Meddoc o Bopa.  
- Poblacions de cetacis i rèptils: descripció qualitativa.  
\* Els punts de control (coordenades) són els establits en l'informe de la Direcció General de l'Aigua  
- Els resultats hauran de remetre's en format digital i amb periodicitat semestral al Servei de Planificació de Recursos Hidràulics i Qualitat d'Aigües dels resultats obtinguts.  
- La valoració dels resultats es realitzarà tal com s'estableix en el Reial decret 817/2015, d'11 de setembre, pel qual s'estableixen els criteris de seguiment i avaluació de l'estat de les aigües superficials i les normes de qualitat ambiental.  
Es comunicarà immediatament qualsevol anomalia detectada.  
A més s'aportarà:  
- Informació respecte als productes sanitaris utilitzats  
- Informació sobre el lloc on es realitza la neteja antifouling i els productes o tècniques utilitzades.  
4. En el cas que el PVA detecte efectes ambientals negatius, s'adoptaran noves mesures correctores. En aquest cas es remetrà informe d'incidències al Servei d'avaluació d'impacte ambiental amb les mesures correctores aplicades i els resultats obtinguts.  
En el cas que no es corregisca el paràmetre o factor afectat en el terme d'un any, haurà de disminuir-se la producció. Si els efectes causats sobre el medi ambient persisteixen en el temps el SEIA sol·licitarà informe als òrgans competents i si aquests consideren els impactes com a greus, haurà de paralitzar-se l'activitat.  
5. Contaminació per dispensació de productes veterinaris:  
S'establirà un programa de control de dispensació de productes veterinaris. En el cas que els controls detecten un augment de les patologies i augment de la freqüència dels tractaments hauran d'establir-se com a mesures correctores la disminució de densitats en gàbies i en cas que persistisca el problema, l'aplicació de buits sanitaris.  
6. Millors tècniques disponibles: el promotor, amb anterioritat a l'autorització substantiva proposarà les Mtd que incorporarà en l'activitat incloent aquestes Mtd en la selecció i dispensació de pinsos, de productes veterinaris, i de productes de neteja a fi de minimitzar la seua incidència sobre el medi ambient. En el cas que aquestes propostes coincidisquen amb la guia de bones pràctiques ambientals que el promotor proposa seguir, s'indicarà de manera específica.  
7. Es respectarà el conveni Marpol. Els residus generats, les restes de caps, xarxes, no hauran de romandre en el fons marí sinó que es gestionaran per separat derivant-se a gestor autoritzat. Es justificarà davant l'òrgan substantiu que es disposa de gestor Sandach per a la retirada dels peixos morts.  
8. No es requerirà nou pronunciament ambiental quan existisca modificació de les espècies a cultivar sempre que aquestes siguen autòctones, la modificació no supose un augment quantitatiu de la producció i no supose el nou cultiu un increment de pinso o femta en el medi marí. Tampoc requerirà nou pronunciament ambiental la modificació de les característiques de les gàbies on es crien els peixos  
  
9. Les condicions d'aquesta declaració d'impacte ambiental podran modificar-se quan concórrega qualsevol de les circumstàncies previstes en l'article 44 de la Llei 21/2013, de 9 desembre d'avaluació ambiental.  
  
10. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, aplicant el procediment d'avaluació d'impacte ambiental previst en aquesta.  
  
  
Segon  
La declaració d'impacte ambiental no serà objecte de cap recurs sense perjudici del qual, si escau corresponguen en via administrativa i judicial davant l'acte pel qual s'autoritza el projecte.  
  
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental modificada per la Llei 9/2018.  
  
Quart  
La regulació de la vigència d'aquesta declaració d'impacte ambiental serà l'establida en l'article 43 de la citada Llei 21/2013, modificada per la Llei 9/2018.  
  
8é Concessió d'ocupació de domini públic marítimoterrestre (Direcció General de la Costa i la Mar) (Resolució Ministerial de 03.03.2021)  
  
Condicions generals  
1a Aquesta concessió que no implica cessió del domini públic, ni de les facultats dominicals de l'Estat s'atorga amb subjecció al que es disposa en la Llei 22/1988, de 28 de juliol, i en el Reglament general de costes.  
2a El concessionari queda obligat a instal·lar i conservar a les seues expenses, en la forma i termini que s'indique per aquest ministeri, la senyalització terrestre provisional durant les obres, així com la definitiva, que haurà d'incloure la dels accessos i zones d'ús públic.  
En el cas que la naturalesa marítima de la concessió així ho exigisca, el concessionari queda obligat a instal·lar i mantindre a la seua costa els senyals d'abalisament que se li ordenen per l'ens públic Ports de l'Estat. L'Autoritat Portuària corresponent exercirà la inspecció sobre aquesta senyalització, així com establirà l'abalisament provisional a col·locar durant l'execució de les obres. A aquest efecte, amb anterioritat al replanteig de les obres, haurà de presentar els plans de situació i planta d'aquestes. Amb posterioritat, en el termini de sis mesos, comptats a partir de la data en què se li notifiquen els senyals que han de constituir l'abalisament i les seues aparences i abastos, haurà de presentar el projecte corresponent per a la seua aprovació per l'Autoritat Portuària corresponent.  
3a El concessionari sol·licitarà el replanteig de les obres, per escrit dirigit al Servei Provincial de Costas d'Alacant, amb la suficient antelació, perquè puguen començar-se dins del termini, que es practicarà per l'enginyer representant del Servei Provincial de Costes, amb assistència del concessionari i del seu director d'obres, estenent-se acta i plans, general i de detall,corresponent a l'autoritat competent la seua aprovació, si escau.  
4a El concessionari queda obligat a la reposició i conservació de les fites que delimiten la zona de domini públic ocupat, d'acord amb el que se li indique pel Servei Provincial de Costas.  
5a El Ministeri per a la Transició Ecològica i el Repte Demogràfic, a través de la Direcció General de Sostenibilitat de la Costa i de la Mar i el Servei Provincial de Costes d'aquesta dependent, podrà inspeccionar en tot moment l'execució de les obres, per a comprovar si aquestes s'ajusten al projecte en el seu moment informat i sobre la base del qual s'ha atorgat la concessió d'ocupació del domini públic maritimoterrestre.  
Si s'aprecia l'existència de desviacions en relació amb el projecte, es comunicarà a la comunitat autònoma l'obligació d'acordar la paralització de les obres fins que s'esmenen els defectes observats.  
En cas de produir-se incidències d'obres o modificacions d'aquestes que constituïsquen variació sensible de l'ocupació del domini públic o de la finalitat de les obres autoritzades, la proposta de modificació haurà de sotmetre's, prèviament a la seua execució, a informe del Ministeri per a la Transició Ecològica i el Repte Demogràfic.  
6a Una vegada acabades les obres, el concessionari presentarà el certificat final de les obres, subscrit pel seu director i visat pel seu col·legi professional, en el qual hauran d'estar incloses totes les obres, fins i tot, en el seu cas, les corresponents a l'abocament d'aigües residuals a la mar, i sol·licitarà per escrit del Servei Provincial de Costas el reconeixement final d'aquestes, que es practicarà amb assistència de l'enginyer representant d'aquella, del concessionari i del seu director d'obra, estenent-se acta i plans amb els mateixos requisits que els del replanteig. L'incompliment d'aquesta condició portarà necessàriament a la incoació de l'expedient de caducitat de la concessió.  
7a No podrà destinar-se el domini públic ocupat, ni les obres en ell executades, a usos diferents dels autoritzats.  
8a En el cas que durant el termini concessional, el concessionari sol·licite, o la Comunitat Autònoma li impose, la modificació, total o parcial, de les obres i instal·lacions existents, aquesta modificació haurà de comptar amb l'informe previ favorable del Ministeri per a la Transició Ecològica i el Repte Demogràfic.  
9a L'atorgament d'aquesta concessió no eximeix al seu titular de  
la obtenció de les llicències, permisos i autoritzacions legalment procedents.  
10a El concessionari estarà obligat a complir les disposicions vigents o que en endavant es dicten, que afecten el domini públic atorgat, sense que les obres que s'executen puguen ser obstacle per al manteniment de les servituds de protecció, trànsit i accés a la mar.  
  
11a Si el concessionari incorreguera en causa de caducitat de l'autorització d'obres, i la comunitat autònoma arribara a declarar aquesta, la resolució adoptada s'haurà de notificar a aquest ministeri, a l'efecte de tramitar la corresponent caducitat de la concessió d'ocupació de domini públic.  
En cas d'incompliment de les condicions de la concessió d'ocupació de domini públic, el Ministeri per a la Transició Ecològica i el Repte Demogràfic, amb prèvia notificació a la comunitat autònoma, incoarà l'expedient de caducitat de la concessió, que es tramitarà d'acord amb el que s'ha regulat en les disposicions vigents sobre la matèria.  
  
12a Una vegada acabat el termini atorgat o declarada la caducitat de la concessió, quedarà obligat el concessionari a desmuntar, a la seua costa i excepte resolució en contra, les construccions i altres instal·lacions existents, i a executar, a més, les obres necessàries perquè els béns de domini públic atorgats puguen ser rebuts per aquest Ministeri que, discrecionalment, podrà dispensar al concessionari de l'alçament de la part d'obres i instal·lacions que la seua permanència no supose perjudici per als interessos generals.  
De la recepció per aquest Ministeri dels béns revertits, s'alçarà la corresponent acta en presència de l'interessat, si compareguera, i del representant de la comunitat autònoma. En l'acta es ressenyarà la forma en què el concessionari ha complit les obligacions imposades en el paràgraf anterior. Si s'hagueren incomplit, totalment o parcialment, aquestes obligacions, l'acta servirà de base per a instruir el corresponent expedient, en el qual es concretarà l'import de les obres i reparacions necessàries, que s'exigirà al concessionari, utilitzant, si fora necessari, el procediment de constrenyiment administratiu.  
13a El que s'estableix en l'anterior condició 12a s'entén sense perjudici del dret del concessionari per a sol·licitar nova autorització d'obres, i, per tant, nova concessió d'ocupació de domini públic, que es tramitarà reglamentàriament i s'atorgarà o denegarà en funció dels interessos públics que concórreguen en aquest moment.  
Condicions particulars  
1a Aquesta concessió s'atorga per un termini de deu anys, prorrogables per iguals períodes fins a un màxim de cinquanta anys, prèvia sol·licitud del concessionari i autorització del Ministeri per a la Transició Ecològica i el Repte Demogràfic (condició 2a del Pcg).  
El còmput d'aquest termini s'iniciarà l'endemà de la data de notificació a l'interessat d'aquesta ordre.  
Les pròrrogues s'atorgaran o denegaran en funció dels estudis i informes sobre seguiment de l'activitat i els seus efectes sobre el domini públic maritimoterrestre.  
Per a aquest seguiment, el concessionari haurà de presentar davant el Servei Provincial de Costes d'Alacant els oportuns informes sobre els efectes de l'activitat en el domini públic maritimoterrestre, realitzats amb solvència científica, amb una periodicitat de cinc anys, partint de la situació actual.  
2a. Les obres es realitzaran conforme al projecte d'Instal·lació de cultiu d'orada i llobarro en el sector sud del litoral d'Alacant, SE de Espanya, subscrit al gener de 2019 per l'enginyer naval i oceànic Francisco González Paredes (condició 3a del PCG).  
3a El concessionari abonarà en el Tresor Públic, per semestres avançats, l'import corresponent al cànon, calculat per l'ocupació de la superfície de domini públic maritimoterrestre, atorgada en aquesta concessió, en una quantia de 0,03151 €/m² i any, havent de presentar els corresponents justificants de pagament en el Servei Provincial de Costas d'Alacant. Una vegada aprovada l'acta de reconeixement final d'obres el cànon s'aplicarà a la superfície definitivament ocupada determinada per les quatre boies de senyalització.  
Aquest cànon, podrà ser revisat per l'Administració quan varie el valor de la base imposable utilitzada per al seu càlcul.  
El pagament d'aquesta taxa s'acomodarà al que es preveu en la Llei 25/1998, de 13 de juliol, de modificació del Règim Legal de Taxes Estatals i Locals i de Reordenació de les Prestacions Patrimonials de Caràcter Públic i disposicions que la desenvolupen.  
4a El concessionari donarà principi a les obres dins del termini de sis mesos, havent de quedar totalment acabades en el termini de dotze mesos (condició 15a del PCG).  
5a El concessionari està obligat a la presentació de fiança definitiva a la qual es refereix l'article 88 de la Llei 22/1988 (condició 9a del Pcg).  
  
Prescripcions  
A. El concessionari haurà de complir tot l'assenyalat pels organismes oficials que han informat el projecte i en particular tant amb les condicions fixades en la Declaració d'impacte ambiental en l'informe de 30 de desembre de 2020, de la Direcció General de Medi natural i d'Avaluació Ambiental de la Generalitat Valenciana, com les contingudes en l'informe de la Subdirecció per a la Protecció de la Mar i de la Subdirecció General de Biodiversitat  
Terrestre i marina.  
B. De conformitat amb la disposició addicional cinquena de la Llei 22/1988, aquesta concessió autoritza exclusivament l'ocupació del domini públic maritimoterrestre afectat pel projecte i no prejutja el resultat de la concessió de funcionament o servei, l'atorgament del qual correspon a la Comunitat Autònoma, conformement a la legislació sectorial aplicable, en la qual s'hauran de valorar els efectes mediambientals de l'activitat proposada. L'atorgament d'aquesta concessió no eximeix al seu titular de l'obtenció de les llicències, permisos i autoritzacions legalment procedents.  
C. El concessionari serà responsable de tots els danys i perjudicis per a les persones, les coses i el medi ambient que es puguen derivar de l'activitat, directament o indirectament, en la mar, en el seu llit i subsol, i en general, en els béns de domini públic maritimoterrestre, havent de presentar a aquest efecte, en el termini que se li assenyale, el projecte que comprenga les obres necessàries, que haurà de realitzar a les seues expenses, a fi de reparar els danys causats.  
D. Si la instal·lació autoritzada produïra danys en les costes o en el medi marí circumdant i els seus recursos naturals, o constituïra un obstacle o dificultara l'eventual extracció d'arenes per a futures obres de regeneració de platges, aquesta direcció general podrà procedir a la retirada de les instal·lacions a costa del concessionari i el seu posterior trasllat al lloc que se li indique a aquest.  
E. A la terminació del termini concessional, el concessionari haurà de retirar a la seua costa tots els elements fondejats, llevat que aquesta direcció general manifeste un altre criteri.  
F. En el cas que fora necessari segons el parer de l'Administració de l'Estat, realitzar obres de major interés públic, la modificació de les instal·lacions autoritzades o el canvi de la seua ubicació, o fins i tot el seu desmuntatge del concessionari estarà al que l'Administració de l'Estat dispose, havent de modificar o desmuntar aquestes en el termini que se li indique i a costa seua.  
G. En les actes i plans de replanteig i de reconeixement final es determinarà la superfície exacta del domini públic maritimoterrestre ocupat, quedant així fixat el cànon definitiu a abonar.  
H. No es permetrà cap mena d'abocament a la mar, al domini públic maritimoterrestre ni a la zona de servitud de protecció, fins i tot de terres, enderrocs, materials o productes generats per l'obra, que no compte amb la deguda autorització, havent d'establir les mesures oportunes per a corregir els impactes generats durant la fase d'execució de l'obra o instal·lació de l'ocupació.  
I. El concessionari haurà de comunicar a la Capitania Marítima corresponent de la Direcció General de la Marina Mercant i a l'Institut Hidrogràfic de la Marina les dates de començament i terminació de les obres, a l'efecte d'incloure la corresponent informació en les Cartes de Navegació i Avisos als Navegants. Aquestes dates de començament i terminació de les obres hauran de ser comunicades també a l'Autoritat Portuària corresponent a fi de realitzar el seguiment i comprovació de l'abalisament.  
J. S'adverteix expressament que la zona sobre la qual està previst situar les instal·lacions pot ser inundable per la seua naturalesa, per la qual cosa el concessionari assumeix tots els riscos i danys derivats, tant per a les instal·lacions com per als seus usuaris, d'aquest emplaçament i de la seua proximitat a la mar, havent d'establir les mesures de seguretat i vigilància oportunes.  
K. Totes les consideracions anteriors, així com qualsevol incidència en el medi ambient que puga sorgir en el procés d'execució de les obres, seran observades en el reconeixement final d'aquestes pel Servei Provincial de Costes d'Alacant, exigint-se un projecte de condicionament i millora de l'entorn ambiental, si es considera necessari, a tenor de l'impacte produït per l'establiment i implantació de les instal·lacions.  
  
L. L'incompliment de qualsevol de les anteriors prescripcions donarà lloc a la caducitat de la concessió amb independència de la tramitació de l'expedient sancionador que corresponga.